Ur romant diabarzh eo, skrivet e stumm un deizlevr ha tennet marteze tamm-pe-damm eus un deizlevr gwir. Ul live yezh dereat kenañ he deus ar plac'h yaouank he deus skrivet al levr, plijus eo da lenn dre m'eo a live mat he brezhoneg.  Evit an istor n'eo ket gwall frammet. Eo, hini ul liseadez o klask he hent, kolletoc'h e penn kentañ eget er fin marteze. En ur sachañ muioc'h war soñjoù 'zo hag a chom en egin e vefe bet kalz gwelloc'h an  istor. Roet vez ur roudenn d'al lenner : un dra bennak 'zo bet etre ar plac'h hag he c'henderv koshoc'h. Chom a reer war e c'hoant avat, ne vo ket diluziet ar gevrin. Talvoudus vije bet heuliañ hini pe hini eus an hentoù digoret evit frammañ un istor kreizennet war ur fed pennañ bennak.  M'he deus c'hoant Tinna Frakys da genderc'hel war hent ar skrivañ e teuio traoù gwelloc'h-gwellañ ganti sur. Evit ur c'hentañ romant n'eo ket fall tamm ebet ha laouen e vin o lenn skridoù all ganti.